
  R E P U B L I K A     H R V A T S K A

R J E Š E NJ E

	Općinski prekršajni sud u Zagrebu, po sutkinji Ljiljani Pirić, uz sudjelovanje Gordane Nikšić, kao zapisničarke, u prekršajnom predmetu protiv okrivljenice Irene Divković-Milanović, zastupana po branitelju Milku Križanoviću, odvjetniku iz Odvjetničkog društva Križanović & partneri d.o.o. iz Zagreba,  zbog prekršaja iz čl. 62. toč. 2. Zakona o medijima („Narodne novine“, broj: 59/04, 84/11, 81/13 i 114/22), u povodu optužnog prijedloga oštećenika kao tužitelja Vesne Ramljak, Ive Marije Ramljak i Andreja Ružića, svi zastupani po punomoćniku Odvjetničkom društvu Hanžeković & partneri d.o.o. od 30. rujna 2022. i dopune optužnog prijedloga od 14. prosinca 2022., a nakon uložene žalbe okrivljenice, dana 11. lipnja 2026. 

r i j e š i o   j e 

I) Temeljem odredbe čl. 184. st. 6. Prekršajnog zakona („Narodne novine“, broj: 107/07., 39/13., 157/13., 110/15., 70/17., 118/18. i 114/22.), zbog nastupanja zastare prekršajnog progona obustavlja se prekršajni postupak protiv okrivljenice Irene Divković – Milanović, zbog prekršaja iz čl. 62. toč. 2. Zakona o medijima, u povodu optužnog prijedloga oštećenika kao tužitelja Vesne Ramljak, Ive Marije Ramljak i Andreja Ružića, zastupani po punomoćniku Odvjetničkom društvu Hanžeković & partneri d.o.o. od 30. rujna 2022. i dopune optužnog prijedloga od 14. prosinca 2022.

Obrazloženje
1. Oštećenici kao tužitelji Vesna Ramljak, Iva Marija Ramljak Ružić  i Andrej Ružić, svi zastupani po punomoćniku Odvjetničkom društvu Hanžeković & partneru d.o.o. podnijeli su dana  30. rujna 2022. optužni prijedlog te dana 14. prosinca 2022. dopunu optužnog prijedloga protiv okrivljenice, radi prekršaja iz čl. 62. toč. 2. Zakona o medijima. U postupku ovaj sud je pod poslovnim brojem Pp-14872/2022 donio presudu 20. studenoga 2024. kojom se temeljem čl. 181. toč. 5. Prekršajnog zakona odbija optužba protiv okrivljenice. Povodom žalbe oštećenika, Visoki prekršajni sud RH je rješenjem poslovni broj Ppž-2581/2025 od 6. svibnja 2025. prihvatio žalbu oštećenika te ukinuo pobijanu presudu i predmet vraćen ovom sudu na ponovno suđenje. U ponovljenom postupku ovaj sud je donio osuđujuću presudu pod poslovnim brojem Pp-8020/2025 dana 13. travnja 2026.
2. Na presudu okrivljenica je putem branitelja pravodobno uložila žalbu dana 12. svibnja 2026. 
3. Obzirom da je u postupku dostave nepravomoćne odluke o prekršaju odnosno u roku za podnošenje pravnog lijeka dana 2. lipnja 2026. istekao zakonom propisani rok za zastaru prekršajnog progona, sud je temeljem čl. 184. st. 6. Prekršajnog zakona obustavio prekršajni postupak protiv okrivljenika te je riješeno kao u izreci ovog rješenja.


U Zagrebu 11. lipnja 2026.


	Zapisničarka 							          Sutkinja
         Gordana Nikšić						                 Ljiljana Pirić

 
Uputa o pravnom lijeku:
Protiv ovog rješenja dopuštena je žalba u roku od 3 (tri) dana od dana dostave rješenja. Žalba se podnosi Općinskom prekršajnom sudu u Zagrebu, Avenija Dubrovnik br. 8, u dva primjerka, a o žalbi odlučuje Visoki prekršajni sud RH.



DOSTAVNA NAREDBA:
1. okrivljenici: Irena Divković Milanović, Belostenčeva 10, Zagreb 
2. branitelju: Odvjetničko društvo Križanović & partneri d.o.o., Zagreb, Palmotićeva 70
3. tužiteljici: Vesna Ramljak, Grada Mainza 21, Zagreb 
4. tužiteljici: Iva Marija Ramljak Ružić, Grada Mainza 21, Zagreb 
5. tužitelju: Andrej Ružić, Fažanska 10, Rovinj  
6. punomoćniku tužitelja, Odvjetničko društvo Hanžeković & Partneri, Radnička cesta 22, p.p.300, Zagreb 
7. spis 

